איימי שלנור

איימי נייט (לבית שלנור, באנגלית: Aimee Challenor, נולדה ב-1 באוקטובר 1997) היא אקטיביסטית בריטית למען זכויות טרנסג'נדרים. שימשה גם כדוברת של המפלגה הירוקה הבריטית, התמודדה בה לראשות המפלגה בקובנטרי וזכתה ל-1.3% מקולות הבוחרים.

אביה של שלנור, דייוויד, ששימש כמנהל קמפיין הבחירות שלה, הורשע בשנת 2018 באונס של ילדה בת 10 ונידון למאסר<ref></ref>. האב מונה לתפקיד, למרות הגשת כתב האישום החמור, ובו 22 סעיפי עבירות מין. חקירה פנים-מפלגתית שהתנהלה בעקבות חשיפת הפרשה הובילה להשעייתה מהמפלגה. מאוחר יותר, התפקדה שלנור למפלגה הליברל-דמוקרטית, אך הושעתה משם עקב ציוצים בעלי אופי פדופילי שפורסמו בעמוד הטוויטר של בן זוגה, נת'נייל נייט<ref name=":0"></ref>. שלנור, שהייתה פעילה גם בארגון הצדקה "סטונוול", התפטרה מתפקידה בארגון והיגרה לארצות הברית באותה השנה.

== חייה ==
שלנור נולדה כזכר בקובנטרי שבאנגליה בשנת 1997, ולטענתה "הבינה שהיא נקבה" בגיל 10, אך הוריה לא היו מודעים לקיומם של טרנסג'נדרים. בילדותה אובחנה כאוטיסטית<ref></ref> ועם הפרעת התנגדות<ref></ref>, ועקב כך התחנכה ב"מרכז הלמידה ע"ש לואיס צ'רלטון", בית ספר עצמאי לילדים הסובלים מבעיות התנהגותיות. שלנור ואחיה הצעירים הוצאו מבית הוריהם בשנת 2013<ref></ref><ref name=":1"></ref>. היא יצאה מהארון כטרנסג'נדרית בשנת 2014; אחותה הבכורה אף היא טרנסג'נדרית<ref></ref>.

שלנור למדה לאחר מכן בקולג' הנלי שבקובנטרי, שם הייתה חברה בכירה בתא הלהט"בי של המכללה. מאוחר יותר, למדה לתואר ראשון בפילוסופיה, פוליטיקה וכלכלה באוניברסיטה הפתוחה, ובזמן זה, עברה לגור עם אמה בביתם שבקובנטרי<ref></ref>.

בשנת 2019 פתחה שלנור בהליכים לשינוי המגדר החוקי שלה דרך תקנת המגדר שהוציא בית הנבחרים הבריטי בשנת 2004 (). בעקבות כך הנפיקה עבורה ממשלת בריטניה תעודת זהות חדשה בה נרשמה כנקבה<ref>[https://twitter.com/aimeechallenor/status/1156909958463705093?s=21 ציוץ מעמוד הטוויטר שלה]</ref>. בדצמבר באותה השנה, נישאה שלנור לבן זוגה האמריקני, נת'נייל נייט<ref></ref>.

== קריירה ==
שלנור התפקדה למפלגה הירוקה של אנגליה וויילס בשנת 2014, שם הייתה פעילה בתא הלהטבא"ק<nowiki/>י<ref>באנגלית LGBTIQA+ (לסביות, הומואים, ביסקסואלים, טרנסים, אינטרסקסים, קווירים, אסקסואלים ועוד)</ref> במפלגה בין השנים 2015–2017, ואף מונתה לדוברת המפלגה בנושאי שוויון בשנת 2016. לטענת המפלגה, שלנור הייתה למעשה הטרנסג'נדרית היחידה ששימשה כדוברת עבור מפלגה פוליטית כלשהי בבריטניה<ref></ref>.

ביולי 2017 התמודדה שלנור עבור המושב השמור למחוז "דרום קובנטרי" בבית הנבחרים הבריטי, וזכתה רק ב-1.3 אחוזים מקולות הבוחרים, שהם 604 קולות<ref></ref>. שלנור התמודדה גם בבחירות למועצת עיריית קובנטרי מטעם המפלגה הירוקה בפברואר ומאי 2016 וכן במאי 2018, אך לא נבחרה.

=== פרשת הקמפיין הפוליטי והרשעתו של אביה בפלילים ===
פעילותה במפלגה הושעתה עקב הרשעתו של אביה, דייוויד שלנור, בפלילים.

באוגוסט 2018 הורשע שלנור כי חטף, עינה ואנס באכזריות ילדה בת 10 במרתף ביתם, בו התגוררו גם איימי ואמה, טינה, ונידון ל-22 שנות מאסר. במהלך ההליכים המשפטיים, שהחלו כבר בשנת 2015, בחרה שלנור באביה כמנהל הקמפיין שלה (election agent) במהלך הבחירות הכלליות בבריטניה בשנת 2017 וכן במהלך הבחירות למועצות המקומיות בשנת 2018. במהלך הקמפיין בחרה שלנור להציג את אביה בשם "באלו שלנור" בטענה כי הוא ידוע בכינוי זה בקרב מכריו<ref name=":1" />. לאחר תום המשפט וההרשעה בפלילים, שלנור טענה כי לא ידעה דבר על מעשי אביה, אך למרות זאת הסירה את מועמדותה מהבחירות לראשות המפלגה<ref></ref>. שלנור הושעתה מכל פעילות במפלגה בעקבות חקירת הכשלים שאפשרו לה למנות את אביה כקמפיינר שלה למרות ההליכים המשפטיים וכתב האישום שהוגש נגדו, בעל 22 סעיפי עבירות מין<ref></ref>. בספטמבר 2018 התפטרה שלנור מפעילות במפלגה, בטענה כי ננקטת נגדה "טרנסופוביה"<ref></ref>.

דו"ח החקירה קבע כי שלנור ביצעה "משגה שיפוטי חמור" בכך שמינתה את אביה למנהל הקמפיין שלה. בנוסף לכך, טען הדו"ח כי המפלגה הייתה צריכה לחקור את העניין יותר לעומק מרגע שנחשפה הפרשה, וזאת אף על פי שדייוויד שלנור עצמו לא היה חבר במפלגה<ref></ref>.

חודש לאחר מכן, באוקטובר 2018, התפקדה שלנור למפלגה הליברלית-דמוקרטית בבריטניה, שם הפכה לפעילה למען מגוון תרבותי. פעילותה במפלגה הושעתה ביולי 2019 לאחר שהתגלתה בחשבון הטוויטר של בן זוגה סדרת ציוצים ובה התוודה נייט על פנטזיות מיניות בעלות אופי פדופילי מובהק אותן היה מעוניין להגשים, בין היתר ציוצים בהם הביע את רצונו לקיים יחסי מין עם ילדים<ref></ref>. שלנור טענה להגנתה כי חשבון הטוויטר של בן זוגה נפרץ<ref name=":0" />.

=== המחאה נגד מינויה כמנהלת אתר Reddit ===
במרץ 2021 גולשי Reddit חשפו כי החברה המפעילה את האתר, מעוניינת לגייס את שלנור כמנהלת ראשית. חשיפת הטענות הובילה למחאה ניכרת בקרב הגולשים. הללו דרשו משלנור להתפטר, ומנהלי תתי-פורום רבים בחרו כצעד מחאתי להחשיך את תתי-הפורום שלהם על ידי הפיכתם לפרטיים<ref>[https://www.reddit.com/r/OutOfTheLoop/comments/mbeycw/whats_the_deal_with_rukpolitics_going_private_and/ הפוסט המקורי המתאר את השתלשלות העניינים]</ref>.בנוסף, הם הביעו את מחאתם על הצנזורה שננקטת נגדם עקב מחיקת הפוסט המקורי (שפורסם בפורום r/UkPolitics) וחסימת המשתמש המפרסם. מספר שעות לאחר פרוץ המחאה, מנהלי הפורום הראשיים הצהירו שהם אוסרים על פרסום שמה ופרטיה של שלנור<ref>[https://www.reddit.com/r/ModSupport/comments/mbqgx2/a_clarification_on_actioning_and_employee_names/ פוסט מטעם הנהלת האתר]</ref>.

ב-25 במרץ 2021 הודיעו נציגי הנהלת האתר על הפסקת העסקתה<ref></ref>. נטען מצידם כי הם לא בדקו את הרקע של שלנור לפני שבחרו למנות אותה לתפקיד<ref>[https://www.reddit.com/r/announcements/comments/mcisdf/an_update_on_the_recent_issues_surrounding_a/ פוסט נוסף מטעם הנהלת האתר]</ref>.

== אקטיביזם ==
בזמן שכיהנה כחברת התא הלהט"בי של הקולג' בו למדה בשנת 2015, ארגנה שלנור פעולות מחאה כנגד צנזור אתרי אינטרנט גאים דוגמת Birmingham Pride במסנן התוכן של רשת האינטרנט של הקולג'<ref></ref>. כמו כן ארגנה שלנור את מצעד הגאווה בעיר קובנטרי בשנים 2016-17<ref></ref>. לאחר שנציג משרד התחבורה בלונדון טען בפניה בשיחת טלפון כי שלנור "לא נשמעת כמו אישה", הצליחה שלנור לגרום למשרד התחבורה לחקור את המקרה ולנקוט בצעדי מנע נגד הישנות תקריות כאלו, ושימוש בלשון נייטרלית מבחינת מגדר בהכרזותיהם לציבור<ref></ref>.

שלנור הייתה חברה גם בארגון הצדקה הלהט"בי "סטונוול", ארגון הצדקה הגדול מסוגו בבריטניה. היא התפטרה מתפקידה בארגון בקיץ של שנת 2019<ref></ref>.

==קישורים חיצוניים==
* 

==הערות שוליים==

קטגוריה:פוליטיקאים להט"בים בריטים
קטגוריה:פוליטיקאיות טרנסג'נדריות
קטגוריה:טרנסג'נדריות בריטיות
קטגוריה:דוברים
קטגוריה:פעילות למען זכויות להט"ב בבריטניה
קטגוריה:בריטיות שנולדו ב-1997
קטגוריה:בריטים שנולדו ב-1997